**Príloha 2 - špecifikácia výskumu**

Realizátor výskumu (konzorcium) spracuje výskum, ktorý sa bude prioritne zameriavať na výskumné témy definované nižšie. Podmienkou realizácie výskumu bude úzka spolupráca s MŠVVaŠ SR a jeho priamo riadenými organizáciami (najmä ŠPÚ, MPC, VÚDPaP) s cieľom zladiť výskumné aktivity s prioritami vzdelávacej politiky. Po uzatvorení zmluvy o realizácii rozvojového projektu sa očakáva priebežná konzultácia prípravy aj výstupov projektu.

Výskum by sa mal prioritne zamerať na nasledujúce výskumné témy:

|  |
| --- |
| **Tematická oblasť 1: Dopady pandémie na vzdelávanie a kompenzácie dopadov** |
| **Téma 1.1.: Dostupnosť vzdelávania v období prerušenia dištančnej výučby**   * Stratégie škôl pri prekonávaní prekážok v zapájaní sa do dištančnej výučby (poskytnutie technológií na zapojenie sa do online dištančnej výučby, využívanie povolených foriem prezenčnej výučby, spolupráca s ďalšími aktérmi - napr. terénnymi sociálnymi pracovníkmi - pri zabezpečovaní výučby) - za obdobie školského roku 2020/2021 a taktiež v prípade obnovenia dištančnej výučby v nasledujúcom období * Dostupnosť online dištančnej výučby - len v prípade obnovenia dištančnej výučby[[1]](#footnote-1) * Dostupnosť iných foriem dištančnej výučby (zasielanie tlačených pracovných listov, telefonický kontakt, prezenčná výučba v malých skupinách) - len v prípade obnovenia dištančnej výučby * Dostupnosť podpory pri učení - len v prípade obnovenia dištančnej výučby   + Pedagogická podpora učiteľov   + Podpora v rámci domácnosti   + Podpora zo strany ďalších profesií, predovšetkým v prípade detí so špeciálnymi výchovno-vzdelávacími potrebami   Ciele:   * Zmapovať stratégie škôl pri prekonávaní prekážok v zapájaní sa do dištančnej výučby s cieľom identifikovať príklady dobrej praxe. * Zmapovať dostupnosť výučby z hľadiska jej kvality v prípade obnovenia dištančnej výučby (podľa zistení zo Slovenska aj zahraničia má forma dištančnej výučby vplyv na možnosti osvojiť si učivo a na vzdelávacie výsledky). * Zmapovať dostupnosť podpory v učení v prípade obnovenia dištančnej výučby. * Identifikovať skupiny detí a mladých ľudí s obmedzeným prístupom ku kvalitnejším formám dištančnej výučby.   Relevantnosť pre vzdelávaciu politiku:   * Odhad veľkosti a charakteristík žiackej populácie s účelom nastavenia a správneho zacielenia účinných kompenzačných opatrení.   Možnosti výskumu/ Metodologické postupy:   * Kvantitatívny výskum (na reprezentatívnej vzorke) * Kvalitatívny výskum * Sekundárna analýza dát * Prípadové štúdie   **Téma 1.2.: Dopady pandemického obdobia na vzdelávacie výsledky a duševné zdravie žiakov**   * Dopady na kľúčové kompetencie žiakov (čitateľská gramotnosť, matematická gramotnosť, prírodovedná gramotnosť) * Dopady na predčasné ukončovanie školskej dochádzky   + Opakovanie ročníka (zvyšuje riziko predčasného ukončenia školskej dochádzky)   + Predčasné ukončenie školskej dochádzky     - Ukončenie vzdelávania pred dosiahnutím základného vzdelania     - Ukončenie vzdelávania mladých ľudí vo veku 16 - 24 rokov * Dopady na duševné zdravie žiakov * Pozitívne dopady dištančnej výučby na niektoré kompetencie žiakov či účinnosť vzdelávacieho procesu   Ciele:   * Indikovať mieru vzdelávacích strát v kľúčových oblastiach (so zohľadnením východiskového stavu pred pandémiou). * Indikovať veľkosť populácie žiakov, u ktorých došlo k rizikovej miere vzdelávacích strát (so zohľadnením východiskového stavu pred pandémiou). * Indikovať veľkosť a charakteristiky skupiny žiakov s vyšším rizikom predčasného ukončenia školskej dochádzky (so zohľadnením východiskového stavu pred pandémiou). * Zmapovať možné pozitívne efekty dištančného vzdelávania (rozvoj niektorých kompetencií žiakov, zjednodušenie a zefektívnenie vzdelávacieho procesu).   Relevantnosť pre vzdelávaciu politiku:   * Odhad veľkosti a charakteristík žiackej populácie ohrozených vzdelávacími stratami spôsobenými prechodom na dištančné vzdelávania s účelom nastavenia a správneho zacielenia účinných kompenzačných opatrení. * Identifikácia možných pozitív dištančnej výučby ako východisko pre potenciálnu transformáciu vzdelávacieho systému a možnosti využívania hybridných foriem výučby v budúcnosti   Možnosti výskumu:   * Sekundárna analýza existujúcich údajov - podmienka realizácie * Kvantitatívny výskum (na reprezentatívnej vzorke) * Kvalitatívny výskum * Prípadové štúdie   **Téma 1.3.: Kompenzácie vzdelávacích strát a dopadov na duševné zdravie**   * Stratégie, ktoré uplatnili školy na zmiernenie strát vo vzdelávaní (doučovanie, presun učiva do ďalších ročníkov, individuálna podpora žiakov, mentoring) * Účinnosť stratégií na zmiernenie vzdelávacích strát * Stratégie, ktoré uplatnili školy a zariadenia systému poradenstva a prevencie na zmiernenie dopadov na duševné zdravie žiakov * Účinnosť stratégií na zmiernenie dopadov na duševné zdravie žiakov * Zásah realizovaných stratégií z hľadiska celej žiackej populácie a ohrozených skupín * Potreby učiteľov a odborných zamestnancov pri kompenzácii dopadov pandémie na vzdelávacie výsledky a duševné zdravie žiakov (aká forma podpory by bola potrebná)   Ciele:   * Zmapovať charakter stratégií na zmiernenie strát vo vzdelávaní a dopadov na duševné zdravie, vyhodnotiť ich účinnosť, zacielenosť a pokrytie žiackej populácie so špecifickým zameraním na ohrozené skupiny.   Relevantnosť pre vzdelávaciu politiku:   * Vyhodnotenie účinnosti a správnej zacielenosti kompenzačných opatrení na zmiernenie dopadov pandémie s cieľom nastavenia ďalšej podpory kompenzačných opatrení.   Možnosti výskumu:   * Kvantitatívny výskum - podmienka realizácie * Kvalitatívny výskum * Iný výskum     **Téma 1.3.1: Dopady pandemického obdobia na psychickú a pracovnú pohodu učiteľov a zamestnancov poradní**   * Dopady na pracovnú motiváciu učiteľov a zamestnancov poradní * Dopady na záujem pokračovať v pracovnej činnosti v rámci vzdelávacieho systému * Dopady na kvalitu pracovného prostredia (klíma školy, pracovný kolektív) * Dopady na duševné zdravie učiteľov a zamestnancov poradní * Potreby učiteľov a zamestnancov poradní v oblasti podpory pracovnej pohody a duševného zdravia   Ciele:   * Vyhodnotiť celkové pracovné nastavenie kľúčových zamestnancov vo výchovno-vzdelávacom systéme a predikovať potenciálne zhoršenie pracovného výkonu či zvýšenie odchodovosti zo systému.   Relevantnosť pre vzdelávaciu politiku:   * Vyhodnotenie duševného a pracovného nastavenia zamestnancov škôl a poradní s cieľom nastavenia ďalšej podpory v prípade rizika zhoršenia pracovnej motivácie či zvýšenia odchodovosti zamestnancov zo vzdelávacieho systému.   Možnosti výskumu   * Sekundárna analýza existujúcich údajov * Kvantitatívny výskum - podmienka realizácie * Kvalitatívny výskum * Iný výskum |
|
| **Tematická oblasť 2: Postoje a pripravenosť učiteľov a odborných zamestnancov na plánované reformné zmeny zacielené na účinnejšiu podporu vo vzdelávaní** |
| **Téma 2.1.: Postoje a potreby v oblasti plánovaných zmien v štátnom vzdelávacom programe**   * Identifikácia zmien v obsahu a formách vzdelávania, prípadne v iných oblastiach, ktoré boli zavedené v základných a stredných školách ako dôsledok pandemického obdobia * Hodnotenie potrieb zmien v cieľoch a obsahu vzdelávania (aj s ohľadom na skúsenosti z pandemického obdobia) v základných a stredných školách * Vnímané prekážky pri aplikácii princípov nového štátneho vzdelávacieho programu pre základné školy do školských vzdelávacích programov * Vnímané prekážky pri aplikácii princípov nového štátneho vzdelávacieho programu pre základné školy do pedagogickej praxe učiteľov * Identifikácia potrebnej podpory pri aplikácií nových princípov nového štátneho vzdelávacieho programu pre základné školy do vzdelávacích programov (na úrovni škôl) aj do bežnej pedagogickej praxe (na úrovni individuálnych učiteľov)   **Téma 2.1.1.: Postoje a potreby v oblasti plánovaných zmien poskytovania podpory vo vzdelávaní**   * Identifikácia nepokrytých potrieb v oblasti zabezpečovania podpory vo vzdelávaní pre žiakov so špeciálnymi výchovno-vzdelávacími potrebami, žiakov, ohrozených školským neúspechom a žiakov s odlišným materinským jazykom od vyučovacieho jazyka školy * Vnímané prekážky nového systému poskytovania podpory vo vzdelávaní na úrovni škôl, pedagogickej praxe individuálnych učiteľov a odbornej činnosti individuálnych odborných zamestnancov škôl aj poradenských zariadení. * Identifikácia potrebnej podpory pri zavádazaní nového systému poskytovania podpory vo vzdelávaní na úrovni škôl, pedagogickej praxe individuálnych učiteľov a odbornej činnosti individuálnych odborných zamestnancov škôl aj poradenských zariadení.   Ciele:   * Identifikovať pripravenosť kľúčových aktérov vzdelávacieho systému na plánované zmeny a zohľadniť ich postoje pri nastavovaní nového štátneho vzdelávacieho programu a systému poskytovania podpory vo vzdelávaní. * Identifikovať potenciálne prekážky a oblasti, v ktorých bude potrebné kľúčovým aktérom vzdelávacieho systému poskytnúť podporu. * Určiť rozsah potrebnej podpory pri implementácii plánovaných zmien.   Relevantnosť pre vzdelávaciu politiku:   * Vyhodnotenie pripravenosti vzdelávacieho systému s cieľom nastavenia vhodnej implementačnej stratégie plánovaných zmien.   Možnosti výskumu:   * Kvantitatívny výskum - podmienka realizácie * Sekundárna analýza existujúcich údajov * Kvalitatívny výskum - podmienka realizácie * Iný výskum |

Respondenti:

Medzi respondentmi kvantitatívneho výskumu budú zahrnutí:

* Pedagogickí zamestnanci ZŠ, ŠZŠ , SŠ (vrátane praktických škôl a odborných učilíšť)
* Odborní zamestnanci ZŠ, ŠZŠ, SŠ
* Odborní zamestnanci CPPaP a CŠPP
* Pedagogickí a odborní zamestnanci špeciálnych výchovných zariadení
* Žiaci 2. stupňa ZŠ a SŠ
* Rodičia žiakov ZŠ, SŠ
* Zriaďovatelia ZŠ, ŠZŠ , SŠ (vrátane praktických škôl a odborných učilíšť)
* prípadne ďalší podľa vzájomnej dohody realizátora so zadávateľom

Medzi respondentmi kvalitatívneho výskumu budú zahrnutí:

* Pedagogickí zamestnanci ZŠ, ŠZŠ , SŠ (vrátane praktických škôl a odborných učilíšť)
* Odborní zamestnanci ZŠ, ŠZŠ, SŠ
* Odborní zamestnanci CPPaP a CŠPP
* Pedagogickí a odborní zamestnanci špeciálnych výchovných zariadení
* Žiaci 2. stupňa ZŠ a SŠ
* Rodičia žiakov ZŠ, SŠ
* Zriaďovatelia ZŠ, ŠZŠ , SŠ (vrátane praktických škôl a odborných učilíšť)
* prípadne ďalší podľa vzájomnej dohody realizátora so zadávateľom

Metodologické požiadavky

V jednotlivých oblastiach sa vyžaduje realizácia výskumu formou, ktorá sa v opise uvádza ako podmienka realizácie. Odporúča sa však aj zahrnutie iných foriem podľa uváženia realizátora projektu.

Kvantitatívny výskum je potrebné realizovať v alternatívach:

* Plošný zber (v prípade spolupráce s MŠVVaŠ SR)
* Reprezentatívny zber so zachovaním reprezentatívnosti podľa kvótnych znakov
  + typ školy (v prípade vzorky pre populáciu učiteľov, rodičov, žiakov)
    - vzdelávací stupeň (základné, stredné školy)
      * na úrovni stredného stupňa aj druh strednej školy (podľa Zákona 245/2008 Z. z., § 32
    - špeciálny a bežný vzdelávací prúd
  + kraj (v prípade vzorky pre populáciu učiteľov, rodičov, žiakov)
  + zastúpenie žiakov zo sociálne znevýhodneného prostredia (v prípade vzorky pre populáciu učiteľov, rodičov, žiakov)
  + zastúpenie žiakov so zdravotným znevýhodnením
  + pohlavie (v prípade vzorky pre populáciu učiteľov)
  + vek (v prípade vzorky pre populáciu učiteľov)

Sekundárna analýza existujúcich údajov

* Analýza verejne dostupných údajov národných a medzinárodných testovaní (PISA, TIMSS, PIRS, T5, T9)
* Analýza administratívnych údajov z rezortného informačného systému MŠVVaŠ SR

Kvalitatívny výskum a pedagogický výskum

* Hĺbkové sondy vybraných aspektov vo vzťahu k rôznym aktérom v školstve (pedagogickí a odborní zamestnanci, riaditelia škôl, rodičia, zriaďovatelia, atď.) prostredníctvom kvalitatívnych metód (napr. pološtrukturované individuálne alebo skupinové rozhovory, fokusové skupiny, zúčastnené pozorovanie, prípadová štúdia)

Iný výskum

* Podľa uváženia realizátora výskumu (napríklad experimentálne overovanie účinnosti vybraných kompenzačných opatrení, pedagogických stratégií a podobne).

1. V prípade, že k obnoveniu dištančnej výučby nedôjde nie je opätovné zisťovanie zapojenosti relevantné vzhľadom na relatívne dlhé časové obdobie medzi dištančnou výučbou a zberom údajov. [↑](#footnote-ref-1)